חוק התכנון והבנייה (תיקון מס' 115), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2626, עמ' 584, 2017-04-03T00:00:00+03:00
חוק התכנון והבנייה (תיקון מס' 115), התשע"ז-2017 התקבל בכנסת ביום כ"ד באדר התשע"ז (22 במרץ 2017). החוק קובע כי וועדה מקומית לתכנון ובנייה תהא רשאית לדרוש שיופקד בידיה כתב שיפוי כתנאי להפקדתה או לאישורה של תכנית. כמו כן, במקרים שבהם התכנית מאפשרת הוצאתם של היתרי בניה שההחלטה אם לתת אותם או לא מסורה לשיקול דעת מוסד התכנון, תוכל הוועדה המקומית לדרוש כתב שיפוי גם בשלב הוצאת ההיתר, בתנאי שהאפשרות הזו הותרה במפורש במסגרת התכנית עצמה. מאותו טעם, יאפשר החוק לדרוש כתבי שיפוי בשלב ההיתר גם לגבי תכניות ישנות שבהן נקבעה הוראה מפורשת המתירה זאת, למרות שמדובר בהיתרים שהוצאתם אינה כפופה להפעלת שיקול דעת של מוסד התכנון.